Tere tulemast taas Piiblikohvikusse!
Minu tänane külaline on Hiinast. Tema nimi on Jinmin Miao,
ehk Jimmy Miao. Tere tulemast! - Aitäh.
Jinmin, sündisid Hiinas.
Kasvasid seal. Räägi sellest. Kus kandis Hiinas sa sündisid?
Sündisin Shanghais. Lõpetasin meditsiinikolledži.
Tol ajal käis kultuurirevolutsioon.
Kõik meditsiinitudengid pidid lõpetades perifeeriasse kolima.
Mind saadeti kaugesse Guizhou maakonda.
Algul töötasin maapiirkonnas Guizhous
päris mitu aastat.
Siis tuli võimule Deng Xiaoping.
Ta harrastas avatud poliitikat.
Saime võimaluse linna õppima kolida.
Sooritasin 35-aastaselt eksami
ja olin Hiina esimeste magistri- ja doktoritudengite seas.
Olin endiselt Guizhous, kuid linnale lähemal.
Pärast lõpetamist hakkasin meditsiiniülikoolis loenguid andma.
Minust sai lektor.
Seejärel läbisin haridusministeeriumi eksami.
Läksin Taani külalisteadlaseks.
Kultuurirevolutsiooni tõttu alustasime asju väga hilja.
Kui Taani õppima läksin, olin juba 43-aastane.
Kaks aastat hiljem sain töökoha Helsingi Ülikoolis.
Nii jõudsingi Soome.
Kui Soome tööle tulin,
olin juba 45-aastane.
Töötasin pensionile jäämiseni, kuni 68. eluaastani,
Helsingi Ülikoolis Meilahti kampuses.
Sul on selja taga pikk karjäär.
Kui Hiinas kasvasid, kas kristlus oli sulle tuttav,
või oli sul kristlastest sõpru?
Kasvasin kristlikus kodus.
Minu vanavanemad olid tõsised kristlased.
Ka mu vanemad olid kristlased, kuid nad loobusid usust.
Enne surma pöördusid nad taas kristluse poole.
Lapsena käisin pühapäevakoolis ja kirikus.
Suuremaks saades hülgasin usu Jeesusesse.
Mul oli peres tädi.
Ta oli mu ema õde.
Tädi ja tema mees olid Watchman Nee lähedased kolleegid.
Tädi andis alati kristlikke materjale lugeda.
Pidasin tädist lugu, kuid ei uskunud, mida ta rääkis.
Kuna mu onu oli Watchman Nee lähedane kolleeg,
lasi Kommunistlik partei ta hukata.
Watchman Nee oli tuntud,
ehk isegi maailma tuntuim Hiina kristlane ja suur kristlik juht.
Tema raamatuid tõlgiti ka soome keelde.
Tema õpetus on mullegi endiselt oluline.
Isegi mu ema hoiatas mind tädi kuulamise eest,
kuna mu onu hukati. Ma ei tahtnud ju sama saatust?
Nii ma siis keeldusin uskumast.
Tulin Soome hiljem, 1988. aastal.
Sel ajal tahtsid meiega kohtuda paljud Soome misjonipastorid.
See oli väga hea aeg. Hakkasin uuesti kristlusele mõtlema.
Olukord oli tollal palju puhtam.
Tollal tegutsesid vana pastor Päiviö Parviainen,
Heikki Hilvo, Orlando Molina
ja Timo Keskitalo.
Nad pärinevad luteri ja nelipühi ringkondadest.
Lisaks olid Samuel Yrjölä ja Jorma Lahikainen.
Nad aitasid mind isiklikult ja kogu Hiina kogukonda.
Nad aitasid meid palju.
Arvan, et läbimurre mu usus tuli siiski tädi kaudu.
Piiblis öeldakse, et õige palve suudab palju.
Kuigi tema mees hukati,
ei loobunud ta oma usust.
Hiljem kolis ta USAsse, Los Angelesi.
Pidasime ühendust kirja teel.
Ta õpetas mulle alati kristluse kohta.
See ilmselt puudutas sind tugevalt,
kuna teadsid, et su onu hukati. Siiski ei loobunud tädi usust.
Jah. See oli tugev eeskuju.
Nägin, et ta naeratas alati. Ta oli teistmoodi kui mu ema.
Ema oli alati närviline ja ängistatud näoga.
Tädi naeratas alati. Ta oli hiilgav eeskuju.
Ta aitas alati teisi, kuigi ta oma elu oli väga karm.
Tädi kirjutas mulle alati kirju.
Paljud minu suguvõsas küsisid: "Mis on tagajärg ja tulemus?"
Üks kiri avaldas mulle sügavat muljet.
Tädi oli kirjutanud lõppu: "Proovi palvetamist.
Mis sul kaotada on, kui proovid Issanda poole palvetada?"
Mõtlesin, et ei kaota tõesti midagi, kui palvetada proovin.
Miski avaldas mõju. Usun, et see oli tänu tema palvetele.
Põlvitasin oma toas ja palusin Issandat.
Kõigepealt palvetasin: "Issand, tahan uskuda Sinusse,
kuid ma ei tea, mida teha. Räägi Sina, mis ma pean tegema."
Palve ajal kogesin äkki, et olen patune.
Kogu elu olid mul olnud väga üleolevad silmad.
Issand vihkab üleolevat pilku.
Kahjuks oli mul üleolev pilk.
Olin väga iseseisev. Ma ei tahtnud kellegi abi.
Mõtlesin: "Mis mul kaotada on, kui palvetan?"
Nii põlvitasingi esimest korda elus.
Ütlesin palves Issandale:
"Tahan Sind tõesti uskuda,
aga kõik mu varasemad usud Maosse ja kommunistlikusse parteisse
on karile jooksnud. Tahan uskuda, aga ei suuda. Mis ma pean tegema?"
Palve ajal kogesin äkitselt, et olen patune inimene.
Ma polnudki nii hea, kui olin kujutlenud.
Esimene oluline asi oli see, et mul olid üleolevad silmad.
Olin enda üle uhke.
Mõtlesin, et kõik mu saavutused on tulnud tänu mulle endale.
Mõtlesin, et ma ei vajanud kellegi abi,
mitte isegi Issanda ega Jumala. Vaid mina ise võisin end aidata.
Palves kogesin äkitselt, et ma ei saa end aidata,
ja et paljud asjad mu elus olid sündinud tänu Jumala armule.
Kogesin, et olen must. Ma polnudki nii hea, kui arvasin.
Hakkasin nutma. Nutmine polnud mulle kerge,
kõige kultuurirevolutsiooni ajal kogetu pärast.
Valati liiga palju pisaraid. Pärast ei nutnud ma enam kunagi.
See aastaid hiljem tulnud nutt
oli esimene kord, kui Issanda ees nutsin.
Hakkasin automaatselt pisaraid valama.
Seejärel tundsin leevendust. See toimus 1991 või 1990.
Ma ei mäleta enam täpselt.
Seejärel hakkasin elu üle mõtlema. Otsustasin Jeesust järgida.
Soome pastorite ning vendade ja õdede abiga
sain 1993. aastal ristitud.
See oli 1993. a paasapüha ajal.
1994. sain Issandalt tugeva kutse.
Issand palus,
et lööksin kaasa Hiina koguduse rajamisel Helsingis.
Sellest peale, alates 1994. aastast,
olen Issanda kutsele ustav olnud.
Räägime sellest kohe veel, aga meenutame veidi Hiina aegu.
Ütlesid, et uskusid Maosse ja kommunistidesse,
kuid see varises kõik kokku.
Kas ehk miljonid hiinlased pettusid süsteemis nagu sinagi?
Jah.
Tänagi on suurimaks probleemiks ilmselt need, kes ei usu midagi.
Inimesed mõtlevad, et kõik pöörleb vaid nende endi ümber.
Nad on ise oma elu keskpunkt.
Pole midagi, millesse uskuda.
Inimesed on pettunud poliitikas ja süsteemis.
Kui 1950. - 60. aastail noor olin, oli meil tugev usk,
kuid selle objekt oli vale: Mao. Teda peeti jumalaks.
Selline usk jookseb karile.
See tundus südames õõnsana.
Millal mõistsid, et Mao polnudki hea mees?
Nüüd võime raamatuist tema kaksikelust lugeda.
Rahvas kannatas vaesuses ja tema elas samal ajal luksuses.
Nooruses ma ei teadnud seda.
Ma ei teadnud, kuid mingil moel mõistsin,
et ta polegi nii usaldusväärne.
Usaldamatus Mao suhtes hakkas levima 1967. a.
Olin siis veel meditsiinitudeng.
Täna nimetatakse seda ülikooliks, tollal veel kolledžiks.
Me ei suutnud õppida.
Olime punakaartlased. Kõik olime punakaartlased.
Võitlesime üksteisega.
Asjad polnud nii nagu vaja.
Olin 24-25-aastane. Mul oli oma aju, millega mõelda.
Ma ei tundnud end tollal väga hästi.
Äkitselt hakkas võimuredelil tõusma Lin Biao.
Kui kogunesime, tuli 3 korda hüüda: "Elagu Mao!"
Kaks korda tuli hüüda: "Lin Biao!"
Ma ei mäleta, mida talle tuli hüüda. Korra tuli hüüda Mao naisele.
Lin Biao oli Mao järeltulija.
Äkitselt paljastus tema halb pool.
Oli mitmeid asju, mis hakkasid vastuolulisena tunduma,
kui hakkasin oma ajudega mõtlema.
Hakkasin sellele mõtlema 1967. a.
Tollal koguti meid tudengeid kord veoauto kasti.
Ronisime veoauto kasti, ega teadnud, kuhu meid viidi.
Auto sõitis professori koju.
Meil kästi professori majja tungida
ja kõik hävitada.
Vaid seetõttu, et valitsus pidas professorit vihavaenlaseks.
Me ei teadnud veoautosse ronides isegi põhjust.
Seda ei juhtunud vaid korra, vaid mitu korda.
Kõik ronisid autosse ja läksid teiste kodusid hävitama.
See ei sobinud kokku 24-25-aastase haritud inimese väärikusega.
Sinu usk kommunismi murenes su silme all.
Kui õppisid Jeesust tundma, oli see hoopis midagi muud.
See oli hoopis midagi muud.
Usk Jeesusesse tugevneb iga päev. See ei kahane kunagi.
Kui see usk oleks vale, oleksin seda märganud.
Kuigi olin alles 25-aastane,
ja me ei teadnud tollal asjadest veel midagi,
mõistsin siiski, et usk kommunistlikusse parteisse on vale.
Nüüd olen 70-aastane.
Mul on ligipääs kogu infole. Võin lugeda antikristlikke raamatuid.
Need on vabalt saadaval. Ometi tugevneb mu usk iga päev.
See tähendab, et see usk on tõeline.
Mõistsid oma patusust ja Jumala andeksandi,
kui olid Soomes, eks ole?
Jah.
Mis tunne oli võõral maal elades kristlaseks saada?
Nagu näed, ei oska ma soome keelt.
See on muidugi mu oma süü.
Olin Soome tulles liiga vana. Töökeskkonnas räägiti inglise keelt.
Soome keele mitte oskamine toob omad väljakutsed.
See sõltub siiski mõlemast osapoolest.
Mul on immigrandina avatud meel.
Näen, et soomlasteski on omad puudujäägid.
Nad on kinnised ja napisõnalised.
Samas on neil hea süda.
Olen töö juurest palju sõpru saanud.
Mul on seal üks hea sõber, kuigi olen pensionile jäänud.
Ta ei räägi palju, kuid oleme siiski sõbrad.
Minu meelest on huvitav soomlastega tutvuda.
Ma ei kogenud seda raskena,
kuigi ma ei oska soome keelt.
Ma pole kunagi naabritega tülitsenud.
Kas soomlased on sinusse hästi suhtunud?
On jah.
Kuulud Põhjamaade Hiina kirikusse.
Siin on kaart.
Põhjamaade Hiina kirikul
on kogudusi Soomes, Rootsis, Norras ja Taanis.
Kogudused on hiinakeelsed.
Paljudes kogudustes on pastor,
kuid Soomes pole püsivat pastorit.
Stockholmi pastor käib tihti siin.
Kas teid on Helsingis 60 ringis? - Umbes jah.
Varem kogunesime Rahvusvahelises Kristlikus Keskuses,
Ruoholahdentie 16.
Kuna ruumid läksid remonti, pidime kolima.
Kahjuks pole me veel püsivat lahendust leidnud.
Saame koos käia Vabakiriku ilusates ruumides Annakatu tänaval.
Võime seal jumalateenistusi pidada.
Kahjuks on ruumid kella 17ni hõivatud.
Alustada kell 17 ei sobi meile väga hästi.
Paljud koguduse liikmed töötavad restoranides.
Nende tööaeg algab just kell 17.
Otsime kohta, kus saaksime jumalateenistusi hommikuti pidada.
Räägi kindlasti, kui mõnd sobivat kohta tead.
Palvetame selle eest. Küllap Soomes leidub sobiv koht,
kus te koguneda saate.
On tore, et teil need kogudused on.
Kas näed hiinlaste seas täna uut Jumala liikumist?
Jah. Jumal on saatnud palju noori tudengeid
Soome õppima.
Praegu naaseb suur osa tudengeid tagasi Hiina.
Ei ole nii nagu varem, et kõik tahtsid välismaale jääda.
Kui jagame neile evangeeliumi,
teeksime kui misjonitööd Hiinas, ilma ise kohale minemata.
Meil on Otaniemes regulaarsed evangeelsed koosolekud.
Koguduses käib palju noori tudengeid.
Meil on omad raskused, kuna meil pole alalist pastorit.
Stockholmi koguduse pastor püüab iga kuu siin käia.
Muidugi ei suuda ta isegi iga kuu tulla.
Kogudust külastavad ka misjonärid Inglismaalt.
Nad on Hiina Kristliku Misjoni töötajad.
Nad teevad misjonitööd kogu Euroopas.
See on meile suureks abiks.
Siiski on suureks probleemiks, et meil pole püsivat pastorit.
Kui Põhjamaadesse tulnud hiinlased pöörduvad kristlusse,
naasevad nad tihti Hiina evangeeliumi kuulutama.
Hiina on tohutu suur rahvas.
Hiinas on vähemalt 1,3 miljardit elanikku.
Soomlased on selle kõrval väga väike rahvas.
On suurepärane, et Issand niimoodi tegutseb.
Räägi lõpetuseks, mis on sulle usus tähtsaim,
praegu Jeesusse uskudes?
Tähtsaim on mulle praegu see,
mida Piibelgi õpetab:
Peaksin rõõmustama Tema Sõna ja käsuseaduse üle.
Peaksin uurima Tema käsusõna päeval ja öösel.
Minagi võin oma vanas eas Temalt tarkust saada.
Võin kasutada oma tarkust ja õpetada meie koguduse noori.
Kuna meil pole pastorit, kuulun nõustajate hulka.
Pean kõigepealt ise Jumala Sõna ja käsuseadust mõistma.
Alles siis võin juhtida teisi
Issanda teedel käima.
On võimas, kuidas on võimalik teenida oma andidega oma rahvast
ja oma kogudust.
Võid tänu elukogemusele noori aidata.
Aitäh, Jinmin Miao, et saatekülaliseks tulid.
Soovin sinu töösse Jumala õnnistust ja juhtimist.
Andku Ta sul veel mitu teenistusaastat elada!
Aitäh! Palvetage meie eest.
Peame teid meeles. Palvetame veel hetke.
Issand, me täname Sind selle töö eest,
mida oled Jinmin Mao elus teinud.
Palume Sinu juhtimist.
Anna Helsingi Hiina kogudusele koosolekuruumid.
Palume Sinu juhatust selles asjas.
Anname kõik Sinu kätte. Aitäh töö eest hiinlaste seas.
Jeesuse nimel. Aamen.
Aitäh saates osalemast! Jumal õnnistagu sind!
Aitäh, head vaatajad!
Saime terviseid Hiinast, kus Jumal tööd teeb,
ja samuti ka Soome hiinlaste seas.
Peame neid palves meeles, nagu Jinmin palus.
Õnnistatud nädalat!
Kohtumiseni nädala pärast taas Piiblikohvikus!
Veel üks tähtis asi -
telesaadete tegemine on tiimitöö.
Minul on eesõigus kohtuda aina huvitavamate inimestega.
Kuid siin on ka režissööre, operaatoreid ja teisi tegelasi.
Me ei suuda seda teha ilma sinu abita.
Nagu igasugune teletöö, vajab seegi majanduslikke ressursse.
Toeta TV7 Eesti kanalit annetusega! Saaja: Taevas TV7
Swedbank 221048388411 SEB 10220109461019
Loodan, et soovid osaleda selles saatetegemistöös!
Tõlge: Monika Jaaguri